paragraph_text: Ivo Josipović (Zagreb, 28. kolovoza 1957.), treći predsjednik Republike Hrvatske u mandatu od 19. veljače 2010. do 18. veljače 2015. godine. Sveučilišni je profesor kaznenopravnih znanosti na Pravnom fakultetu Sveučilišta u Zagrebu te skladatelj i političar. Do izbora na dužnost predsjednika Republike bio je zastupnik u 5. i dijelu 6. saziva Hrvatskog sabora između 2003. i 2010. godine.